stanford-oval/wikipedia huggingface dataset:
Virmaila (saari)
Historiaa

Kylästä on ensimmäinen kirjallinen maininta vuonna 1486. Kiinteää asutusta on seudulla ollut 800–1300 jaa., koska käytössä on ollut Linnasaaren muinislinna ja Varpusenlinna. 1539 oli maakirjassa maininta neljästä veroa maksavasta maatalosta. Vuonna 1856 alkoi ensimmäinen höyrylaiva purjehtia Päijänteellä ja silloin rakennettiin Kellosalmen, Korteniemen ja Salon laiturit saarelaisen käyttöön . Vuoden 1911 taloudellisessa kartassa oli Virmailan kulmakunnassa kaksi peltoaluetta: Virmailanlahdella ja Kortelahdella. Toinen peltokeskittymä sijaitsi Kellosalmella Lossarinlahden ympäristössä. Asukkaat liikkuivat mantereelle yleensä veneillä, mutta raskailla kuormilla Salonsalmi ylitettiin lautalla. Talvisin liikuttiin jäitä pitkin. Kylien välille rakennettiin tie. Salmeen saatiin kapulalossi vuonna 1952. Lossia käyttivät asukkaat itse. Kun vuonna 1966 saatiin moottorikäyttöinen lossi, sitä käytti lossari. Saareen rakennettiin vuonna 1986 lopulta kiinteä silta.
Aiheesta muualla

Päijänteen kansallispuiston ja Natura 2000 -alueen hoito- ja käyttösuunnitelma, 2017
www.wirmaila.fi tai Virmailan rusthollin sukuyhdistys (Arkistoitu – Internet Archive)
kellosalmi.net
USS Roanoke

USS Roanoke voi tarkoittaa seuraavia Yhdysvaltain laivaston aluksia:
USS Roanake, 7-tykkinen kuunari
USS Roanoke (1855), potkurifregatti
USS Roanoke (ID-1695), miinalaiva ex -El Dia
USS Roanoke (PF-93), Tacoma-luokan fregatti
USS Roanoke (CL-114), Fargo-luokan kevyt risteilijä
USS Roanoke (CL-145), Worcester-luokan kevyt risteilijä
USNS Roanoke (T-AOR-155), tankkeri
USS Roanoke (AOR-7), Wichita-luokan tankkeri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Roanoke”, voi hakea sivunnimihaulla, laajalla sivunnimihaulla tai tekstihaulla.
William Cullen Bryant

| William Cullen Bryant |
| --- | --- |
 William Cullen Bryant
Henkilötiedot
Syntynyt: 3. marraskuuta 1794
Kuollut: 12. kesäkuuta 1878 (83 vuotta)
Kansalaisuus:  Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
William Cullen Bryant (3. marraskuuta 1794 − 12. kesäkuuta 1878) oli yhdysvaltalainen runoilija, William Wordsworthin heimolainen. Hänen mietiskelevällä, luonnontunteisella runoudellaan on ollut tuntuva vaikutus myöhempään yhdysvaltalaiseen runouteen, vaikka siltä puuttuukin lämmin välittömyys. Hänen runoteoksistaan mainittavia ovat ajatuksia sisältävä Thanatopsis, The fountain and other poems ynnä muita. Hän on kirjoittanut ja julkaissut lisäksi matkakirjeitä Euroopasta sekä onnistuneen käännöksen Homerosta.
Bryant oli 50 vuotta New York Evening Postin päätoimittaja.
Aiheesta muualla

Kuvia tai muita tiedostoja aiheesta William Cullen Bryant Wikimedia Commonsissa
Tämnaren

| Tämnaren |
| --- | --- |
 Järvi Kalvnäsetin luonnonsuojelualueelta kuvattuna.
Maanosa:  Eurooppa
Valtiot:  Ruotsi
Läänit:  Uppsalan lääni
Maakunnat:  Uppland
Kunnat:  Heby, Tierp, Uppsala
Koordinaatit:  60°09′43″N, 17°19′59″E
Vesistöalue ja valuma-alueen tietoja
Päävesistöalue:  Tämnarånin vesistö
Valuma-alue:  pääuoma
Järveen tulevat joet:  Åbyån, Harboån
Laskujoki:  Tämnarån (Vretaån)
Järvinumero:  SE667402-158923
Mittaustietoja
Pinnankorkeus:  35  m 
Rantaviiva:  35,7 km
Pinta-ala:  32,6 km²
Tilavuus:  0,0469 km³
Keskisyvyys:  1,3 m
Suurin syvyys:  1,7 m
Saaria:  Mittskär, Tunne, Kråkskär, Rörskog, Vidskär, Fornö, Hönsa, Trollan, Tjärholmen, Lindskär
 fiTämnaren 
Tämnaren on järvi Ruotsissa. Se on Mälarenin jälkeen Uplannin toiseksi suurin. Järven pinta-ala on 39 km², mistä huolimatta järvi on hyvin matala, keskisyvyydeltään vain 1,2 metriä.
Tämnarenin saaria ovat Fornö, Mittskär ja Tunne. Tämnarenin länsiosa kuuluu Hebyn kuntaan, itäosa Tierpin kuntaan ja pieni alue etelässä myös Uppsalan kuntaan.
Vitali Kim

| Vitali Kim |
| --- | --- |
 Kim kuvattuna vuonna 2020
Mykolajivin alueen kuvernööri
 25. marraskuuta 2020–  
Presidentti:  Volodymyr Zelenskyi
Edeltäjä:  Heorhi Rešetilov
Henkilötiedot
Syntynyt: 13. maaliskuuta 1981 (ikä 43)  Mykolajiv, Ukrainan SNT, Neuvostoliitto
Ammatti:  ekonomisti, poliitikko
Tiedot
Puolue:  sitoutumaton
Vitali Oleksandrovytš Kim (ukr. Віталій Олександрович Кім; s. 13. maaliskuuta 1981) on ukrainalainen poliitikko, joka on toiminut Mykolajivin alueen kuvernöörinä marraskuusta 2020 lähtien.
Tausta ja yksityiselämä

Kim syntyi Mykolajivissa vuonna 1981. Hän opiskeli amiraali Makarovin laivanrakennusyliopistossa Mykolajivissa.
Kim kuuluu korjo-saram -nimiseen vähemmistöön. Nämä ovat korealaisia, joiden esivanhemmat muuttivat Venäjälle 1800-luvulla tai pakenivat myöhemmin japanilaisia siirtomaaisäntiä. Äidinkielensä ukrainan lisäksi Kim puhuu myös englantia sekä jonkin verran ranskaa ja koreaa.
Kim on naimisissa Julija Kimin kanssa. Parilla on kolme lasta: kaksi tytärtä ja yksi poika.
Joulukuun 2020 alussa Kimin jä hänen vaimonsa epäiltiin saaneen koronatartunta, minkä vuoksi nämä jäivät omaehtoiseen karanteeniin.
Poliittinen ura

Vuoden 2019 presidentinvaalin ja parlamenttivaalien aikaan hän työskenteli Kansan palvelija -puolueen kampanjassa Mykolajivin alueella. Vuonna 2020 hänet valittiin Mykolajivin kaupunginvaltuustoon. Marraskuussa 2020 hänet valittiin Mykolajivin alueen kuvernööriksi.
Poliittinen ura > Venäjän hyökkäyksen jälkeen

Venäjän hyökättyä Ukrainaan vuonna 2022 Kim sai kuuluisuutta alettuaan julkaista päivittäisiä videopäivityksiä Mykolajivin alueen puolustuksesta.
Kim on oman ilmoituksensa mukaan keksinyt käyttää termiä "örkki" venäläisistä sotilaista.
Kunnianosoituksia

Bohdan H’melnytskyin ritarikunta (Ukraina, 2022)
Waterland (festivaali)

Waterland on ensimmäisen kerran vuonna 2014 Espoossa sijaitsevassa Vesipuisto Serenassa järjestetty vesipuistofestivaali.
Vuodet > 2014

Vuonna 2014 festivaali kokosi noin 4 000 vierailijaa. Festivaalissa esiintyivät muun muassa Mark Knight, Solarstone, Super8 & Tab, DJ Proteus ja Efo.
Vuodet > 2015

Vuonna 2015 festivaalissa esiintyivät muun muassa DJ Orkidea, Heikki L, HeavyWeight, Milla Lehto, DJ Orion, Lenno, You Are Me, Yotto, Rony Re, J7, Temper2, Sami Häikiö, Cut & Slice, The Ninth Floor, Johannes Kostaja, Huumetukka ja Italo Sami.
Vuodet > 2016

Vuonna 2016 festivaali järjestettiin kaksi kertaa.[lähde? ]
Aiheesta muualla

Waterland 18.-19.3.2016 Events 365 Oy ja Waterland /Facebook. Events 365 Oy ja Waterland. Viitattu 23.2.2018.
Tulvaniitynsilta

| Tulvaniitynsilta |
| --- | --- |

Ylittää:  Vantaanjoen
Sijainti:  Veräjämäki ja Viikinmäki, Helsinki
Ylläpitäjä:  Helsingin kaupunki
Siltatyyppi:  langerpalkkisilta, jonka molemmissa päissä on teräsbetoniset laatat
Avattu liikenteelle:  8. lokakuuta 2020
Koordinaatit:  60°13′49.94″N, 024°59′22.13″E
Lisää silta-artikkeleitaArkkitehtuurin teemasivulla
Tulvaniitynsilta (ruots. Flödängsbron) on Vantaanjoen ylittävä kevyen liikenteen silta Helsingissä. Se otettiin käyttöön 8. lokakuuta 2020. Vinokaarinen langerpalkkisilta kaareutuu sivusuunnassa, ja sen kaarevuus auttaa muun muassa vakaamaan siltaa ja antamaan joelle tilaa tulvia. Erikoisesti kaareutuvan siltatyypin valitsemiseen vaikutti muutamaa vuotta aikaisemmin valmistunut Itikan kevyen liikenteen silta Seinäjoella.
Rakennustyöt aloitettiin heinäkuussa 2019, ja sillan rakentaminen oli osa Raide-Jokeri-kokonaisuutta. Välittömästi sillan pohjoispuolella sijaitsi tuolloin Maaherrantien rautatiesilta, joka purettiin Tulvaniitynsillan valmistuttua. Rautatiesillassa oli kevyelle liikenteelle tarkoitettu alempi siltataso, jota ei Tulvasillansillan avauduttua enää tarvittu. Vanhan sillan tilalle rakennettiin uusi Raide-Jokerin pikaraitiosilta, jossa on myös pyöräilykaistat osana Viikinbaanaa. Jalankulkuväylää raitiosillalla ei ole.
Aiheesta muualla

Kuvia tai muita tiedostoja aiheesta Tulvaniitynsilta Wikimedia Commonsissa
Turun birgittalaisluostari

Turun birgittalaisluostari toimii Pyhän Birgitan ja Autuaan Hemmingin kirkon yhteydessä.
Turun birgittalaisluostari on Turussa sijaitseva katolinen nunnaluostari, joka perustettiin vuonna 1986. Vuonna 2011 luostarissa oli yhdeksän nunnaa. He ovat intialaisia, meksikolaisia, italialaisia ja puolalaisia.  Kaksi suomalaissyntyistä työskentelee Rooman pääluostarissa.
Pyhän Birgitan ja Autuaan Hemmingin kirkon yhteydessä toimiva luostari pitää vierastaloa ja tyttöjen opiskelija-asuntoja. Vierastalo toimii edullisena hotellina, jossa ei ole uskontokuntarajoja. Siellä järjestetään myös retriittejä ja perhejuhlia.
Luostari levittää Suomessa tietoa birgittalaisuudesta sekä jakaa aiheeseen liittyvää kirjallisuutta. Luostarin tukena on toiminut jo sen perustamisvuodesta alkaen Birgittalaissisarten ystävät ry. Luostariin liittyy myös maallikko-oblaattien ryhmä jo 15 vuoden ajan.
Aiheesta muualla

Luostarin kotisivut
Turkin ralli 2004

|  Turkin ralli 2004 |
| --- | --- |
 7. osakilpailu 16 osakilpailusta kaudella 2004. 


Palkintokoroke
Voittaja:   Sébastien Loeb  Daniel Elena  (Citroën)
Toinen:   Marcus Grönholm  Timo Rautiainen  (Peugeot)
Kolmas:   Petter Solberg  Phil Mills  (Subaru)
Turkin ralli 2004 (virallisesti 5. Rally of Turkey 2004) oli Rallin MM-sarjan kauden 2004 seitsemäs osakilpailu, joka ajettiin 24−27. kesäkuuta. Kilpailun voitti Sébastien Loeb.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën Xsara WRC | 4:48.26,8 |  | 10 |
| 2. |  Marcus Grönholm |  Timo Rautiainen | Peugeot 307 WRC | 4:48.53,0 | +26,2 | 8 |
| 3. |  Petter Solberg |  Phil Mills | Subaru Impreza WRC 2004 | 4:49.03,5 | +36,7 | 6 |
| 4. |  Carlos Sainz |  Marc Martí | Citroën Xsara WRC | 4:51.16,1 | +2.49,3 | 5 |
| 5. |  François Duval |  Stéphane Prévot | Ford Focus RS WRC 03 | 4:52.53,6 | +4.26,8 | 4 |
| 6. |  Mikko Hirvonen |  Jarmo Lehtinen | Subaru Impreza WRC 2004 | 4:54.27,9 | +6.01,1 | 3 |
| 7. |  Janne Tuohino |  Jukka Aho | Ford Focus RS WRC 02 | 5:00.11,7 | +11.44,9 | 2 |
| 8. |  Antony Warmbold |  Gemma Price | Ford Focus RS WRC 02 | 5:09.42,1 | +21.15,3 | 1 |
Lähde:
Turkin ralli 2005

|  Turkin ralli 2005 |
| --- | --- |
 7. osakilpailu 16 osakilpailusta kaudella 2005. 
Ajankohta:  2.−5. kesäkuuta 2005
Pituus:  18 erikoiskoetta


Palkintokoroke
Voittaja:   Sébastien Loeb  Daniel Elena  (Citroën World Rally Team)
Toinen:   Petter Solberg  Phil Mills  (Subaru World Rally Team)
Kolmas:   Marcus Grönholm  Timo Rautiainen  (Peugeot Sport)
Turkin ralli 2005 (virallisesti 6. Rally of Turkey) oli Rallin MM-sarjan kauden 2005 seitsemäs osakilpailu, joka ajettiin 2.−5. kesäkuuta 2005. Kilpailussa oli 18 erikoiskoetta.
Kilpailun voitti Sébastien Loeb.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën Xsara WRC | 4:21.48,0 |  | 10 |
| 2. |  Petter Solberg |  Phil Mills | Subaru Impreza WRC 2005 | 4:22.47,6 | +59,6 | 8 |
| 3. |  Marcus Grönholm |  Timo Rautiainen | Peugeot 307 WRC | 4:23.03,3 | +1.15,3 | 6 |
| 4. |  Carlos Sainz |  Marc Martí | Citroën Xsara WRC | 4:26.05,3 | +4.17,9 | 5 |
| 5. |  Markko Märtin |  Michael Park | Peugeot 307 WRC | 4:27.45,2 | +5.57,2 | 4 |
| 6. |  Toni Gardemeister |  Jakke Honkanen | Ford Focus RS WRC 04 | 4:29.55,3 | +8.07,3 | 3 |
| 7. |  Roman Kresta |  Jan Možný | Ford Focus RS WRC 04 | 4:30.36,3 | +8.48,3 | 2 |
| 8. |  Gianluigi Galli |  Guido D’Amore | Mitsubishi Lancer WRC 05 | 4:31.26,9 | +9.38,9 | 1 |
Lähde:
VIPooma

VIPooma on erittäin harvinainen neuroendokriininen kasvain, joka erittää vasoaktiivista intestinaalista peptidiä eli VIP-hormonia. Se on aina pahanlaatuinen eli syöpä ja saa alkunsa noin 90 %:ssa tapauksista haimasta. Harvemmin VIPooma voi saada alkunsa keuhkoista, suolistosta, maksasta tai lisämunuaisista.
VIPooma kasvaa pahanlaatuisuudestaan huolimatta usein hitaasti. Tyypillisimmin se leviää maksaan ja imusolmukkeisiin. VIPooma tuottaa yleensä suuria määriä VIP-hormonia, jonka kasvanut taso elimistössä aiheuttaa niin kutsutun Verner–Morrisonin oireyhtymän. Se koostuu vetisestä ripulista, hypokalemiasta ja aklorhydriasta. Ripuli esiintyy yli 90 %:ssa tapauksista ja voi olla vaikea. Yli 80 %:ssa tapauksista todetaan myös dehydraatio ja hypokalemia. Ihon punoitusta ilmenee noin 20 %:lla sairastuneista. Muita mahdollisia oireita ovat tahaton laihtuminen ja vatsakipu, joka yleensä on lievä. Oireet ovat yleensä hitaasti kehittyviä.
VIPooman vuosittainen ilmaantuvuus on vain noin 1/10 000 000. Noin kaksi sadasta vuosittain todetusta haiman neuroendokriinisestä kasvaimista on VIPoomia. Aikuisilla VIPooma todetaan yleensä 30:n ja 50:n ikävuoden välillä. Tällöin useimmissa tapauksissa etäpesäkkeitä on jo muodostunut ennen sairauden toteamista. VIPoomaa esiintyy myös lapsilla. Heillä se todetaan tyypillisesti 2–4 vuoden iässä. Aikuisista poiketen lapsilla VIPooma sijaitsee useimmiten keskushermostossa ja on tyypiltään ganglioneurooma tai ganglioneuroblastooma. Pääasiallinen hoitomuoto on leikkaus, jonka yhteydessä saatetaan joskus poistaa myös maksassa sijaitseva etäpesäke. VIPooman harvinaisuus vaikeuttaa eloonjäämistietojen kattavaa keräämistä. Yhdysvaltalaisen tutkimuksen mukaan selviytymisen mediaani kuitenkin oli noin kahdeksan vuotta.
VIPooma johtuu noin viidessä prosentissa tapauksista tyypin 1 multippelista endokriinisesta neoplasiasta. VIPooma kuvattiin ensimmäisen kerran vuonna 1958 ja yhdistettiin VIP-hormoniin vuonna 1973.
Valkon kalasatama

Valkon satama.
Valkon kalasatama on Loviisan Vårdössa sijaitseva kalasatama. Valko on Itäisen Suomenlahden keskeinen troolarisatama, joka on ollut pitkään silakankalastuksessa merkittävä tukikohta. Kalasatamassa on laitos- ja pakastustiloja ja se toimii kalanviljelyn tukikohtana. Kalasataman omistaa Loviisan kaupunki.
1960-luvun lopulla rakennettiin troolisatama. Laiturimetrejä on noin 160. Satamaan tulevan väylän kulkusyvyys on 8,5 metriä. Vuonna 2016 Valkoa piti kotisatamana yksi troolari osan vuodesta ja ajoittain pari rannikkokalastajaa. Vuonna 2001 Valko oli kolmen troolarin kotisatama.
Washingtonin metro

| Washingtonin metro |
| --- | --- |


Sijainti:  Washington, D.C., Yhdysvallat
Pituus:  171,1 km
Asemia:  86
Linjoja:  5
Liikennöitsijä(t):  Washington Metropolitan Area Transit Authority (WMATA)
Matkoja päivässä:  793 515 
Matkoja vuodessa:  217 milj.
  
Washingtonin metro on metrojärjestelmä, joka palvelee Washington, D.C.:n kaupunkia ja sen lähialueita. Metrojärjestelmän ensimmäinen osa avattiin vuonna 1976, nykyään verkosto on noin 170 kilometrin pituinen ja sisältää viisi linjaa sekä 86 metroasemaa. Metroa ylläpitää Washington Metropolitan Area Transit Authority (WMATA). Washingtonin metro on toiseksi käytetyin metrojärjestelmä Yhdysvalloissa New Yorkin metron jälkeen. Metrolla tehtiin keskimäärin 793 515 matkaa arkipäivisin kesäkuussa 2011 ja 217 miljoonaa matkaa vuonna 2010.
Matkalipun hinta riippuu matkan pituudesta, vuorokaudenajasta ja maksutavasta. Metrojärjestelmän matkakortilla, SmarTrip-älykortilla, matkustettaessa kortti näytetään lukijalle matkan alussa ja lopussa. Matkan hinta veloitetaan poistuttaessa liikennejärjestelmästä.
Linjaverkosto

|  | Linja | Avattu | Asemat | Pituus | Pääteasemat |
| --- | --- | --- | --- | --- | --- |
|   | Punainen | 1976 | 27 | 51,3 | Shady Grove – Glenmont |
|   | Oranssi | 1978 | 26 | 42,5 | Vienna/Fairfax–GMU – New Carrollton |
|   | Sininen | 1977 | 27 | 48,8 | Franconia–Springfield – Largo Town Center |
|   | Keltainen | 1983 | 17 | 24,25 |  Huntington – Fort Totten / Mount Vernon Square / 7th Street |
|   | Vihreä | 1991 | 21 | 37,08 | Branch Avenue – Greenbelt |
|   | Hopea | 2013 | 29 | 37 | Route 772 – Stadium-Armory |
Kuvia

Metro Center on vaihtoasema, jossa yhdistyvät kolme linjaa.
Junayksikkö
Metrovaunun sisänäkymää
Aiheesta muualla

Wikimedia Commonsissa on kuvia tai muita tiedostoja aiheesta .
Yhdysvaltain metrojärjestelmät
Baltimore Metro Subway
Bay Area Rapid Transit
Chicago ’L’
Honolulun metro
Los Angelesin metro
Massachusetts Bay Transit Authority
Metropolitan Atlanta Rapid Transit Authority
Metrorail (Miami)
New Yorkin metro
PATCO Speedline
Port Authority Trans-Hudson
Punainen linja (Cleveland)
San Juan Tren Urbano
Southeastern Pennsylvania Transportation Authority
Washingtonin metro
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Washington Metro
Käännös suomeksi
Valkonaamakyyhky

| Valkonaamakyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Harakkakyyhkyt Turacoena
Laji::  manadensis
Kaksiosainen nimi
 Turacoena manadensis  (Quoy & Gaimard), 1830 
Katso myös
   Valkonaamakyyhky Wikispeciesissä   Valkonaamakyyhky Commonsissa 
Infobox OKNimi-testi OKIUCN-testi OK: 
Valkonaamakyyhky (Turacoena manadensis) on Indonesian kotoperäinen kyyhkylintu, joka elää Sulawesissa ja sitä ympäröivillä saarilla. Lajin holotyypin kuvailivat Jean René Constant Quoy ja Joseph Paul Gaimard Sulawesin Menadosta 1830.
Vaasapori (suku)
Kirjallisuutta

Mauno Jokipii: Suomen kreivi- ja vapaaherrakunnat, 2 nidettä, Suomen historiallinen seura 1956–1960, Historiallisia tutkimuksia 48.1
Valkometalli

Valkometallit ovat laakerimetalleina käytettäviä tinan tai lyijyn, antimonin ja kuparin seoksia. Vain osa valkometalleista on kuitenkin sopivia laakerinvalmistukseen. Laakerimetalliksi sopivat valkometallit ovat Babbitteja. Valkometallia on käytetty myös paljon kirjasinmetallina. Kirjasinmetallista valetaan myös muitakin tarkkuusvaluja, kuten tinasotilaita. Valkometalliseoksia on useita erilaisia, mutta yksi mahdollinen sisältää;
tina 30 %, lyijy 55,5 %, antimoni 12 %, kupari 2,5 %. Seoksen sulamislämpötila 270 °C.
VVV – Venäjän villit videot

| VVV - Venäjän villit videot |
| --- | --- |
Tyyli:  Viihdeohjelma
Kestoaika:  noin 25 minuuttia
Pääosissa:  Victor Drevitski
Alkuperämaa:   Suomi
Verkko:  Nelonen
Jaksoja:  12
VVV - Venäjän villit videot oli Nelosella vuonna 2006 esitetty viihdeohjelma. Ohjelmassa nähtiin venäläisten tekemiä temppuja yms. Ohjelman tuotti Susamuru.
William Crookes

| William Crookes |
| --- | --- |

Henkilötiedot
Syntynyt: 17. kesäkuuta 1832 Lontoo, Yhdistynyt kuningaskunta
Kuollut: 4. huhtikuuta 1919 (86 vuotta) Lontoo, Yhdistynyt kuningaskunta
Kansalaisuus:  Yhdistynyt kuningaskunta
Koulutus ja ura
Instituutti:  Royal Society
Tutkimusalue:  fysiikka, kemia
Tunnetut työt:  talliumin löytäminen
William Crookes (17. kesäkuuta 1832 – 4. huhtikuuta 1919) oli englantilainen fyysikko ja kemisti. Crookes löysi alkuaine talliumin vuonna 1861. Kemiallisten tutkimustensa ohessa hän keksi Crookesin radiometrin eli niin sanotun valomyllyn vuonna 1873. Kehittämiensä tyhjiöputkien avulla hän myös havaitsi katodisäteet tutkiessaan sähkön johtumista harvassa kaasussa. Crookes oli tyhjiöputkitutkimuksen pioneereja ja vuonna 1879 hän havaitsi ensimmäisenä, että aine voi esiintyä plasmana.[lähde? ]
Crookesin radiometri.
Crookes tuli tunnetuksi myös Daniel Dunglas Homen ja muiden meedioiden väitettyjen paranormaalien kykyjen testaajana ja hänellä oli hyvin myönteinen suhtautuminen spiritualismiin.
Elämä

Crookes oli lähtöisin alkujaan köyhästä perheestä. Hänen isänsä Joseph oli uransa alussa räätälin apulainen mutta vaurastui myöhemmin. Nuori Crookes pääsi Royal College of Chemistry -yliopistoon ennen 16. syntymäpäiväänsä vuonna 1948. Hän opiskeli August Wilhelm von Hoffmannin johdolla, mutta hänen muodollinen koulutuksensa ei ollut kovin laaja. Crookes julkaisi 19-vuotiaana ensimmäisen tutkimuksensa, joka käsitteli eräitä seleenin yhdisteitä. Hän käytti paljolti spektroskopiaa kemiallisissa tutkimuksissaan. Crookes pääsi arvostetun Royal Societyn jäseneksi 31-vuotiaana talliumin löytämisen ansiosta.
Crookesin erittäin pitkä tiedemiehen ura kesti 68 vuotta, vuodesta 1851 aina hänen kuolemaansa, vuoteen 1919 saakka, ja käsitti monia fysiikan ja kemian aiheita. Kuningatar Viktoria aateloi hänet 1897. Crookesin vaimo kuoli ennen miestään vuonna 1916.
Aiheesta muualla

Kuvia tai muita tiedostoja aiheesta William Crookes Wikimedia Commonsissa
ISS: Biography of William Crookes (Spiritualistinen verkkosivusto www.survivalafterdeath.org) survivalafterdeath.org.uk. (englanniksi)
Sir William Crookes: Diamonds.  London & New York:  Harpers Brothers, 1909.  Teoksen verkkoversio. (englanniksi) (Arkistoitu – Internet Archive)
Wronskin determinantti

Matematiikassa Wronskin determinantilla tarkoitetaan determinanttia, jonka kehitti Józef Maria Hoene-Wroński ja nimesi Thomas Muir. Sitä käytetään esimerkiksi differentiaaliyhtälölaskennassa, jossa sen avulla voidaan tarkastella yhtälön ratkaisujen lineaarista riippumattomuutta.
Määritelmä

Kahden funktion f ja g Wronskin determinantti on W(f, g) = fg′ – gf ′.
Yleisemmin n:lle reaaliluku- tai kompleksilukukertoimiselle funktiolle f1, ..., fn, jotka ovat n − 1 kertaa derivoituvia välillä I, muodostetaan Wronskin determinantti  W(f1, ..., fn) seuraavasti
Toisin sanoen Wronskin determinanttia muodostettaessa kootaan aluksi matriisi, jossa funktiot järjestetään matriisin ensimmäiseksi riviksi, kukin omaksi alkiokseen. Matriisin toiselle riville taas järjestetään sarakkeittain aina ensimmäinen derivaatta kustakin ensimmäisen rivin funktiosta. Samoin mahdolliselle kolmannelle riville järjestetään sarakkeittain ensimmäisen rivin funktioiden toinen derivaatta ja lopulta n:nelle riville ensimmäisen rivin funktion n­-1:s derivaatta. Näin sekä rivejä että sarakkeita on n kappaletta ja saadaan aikaan neliömatriisi, josta voidaan määrittää determinantti.
Wronskin determinantti ja lineaarinen riippumattomuus

Jos funktiot fi ovat lineaarisesti riippuvia, niin tällöin myös niistä muodostetun Wronskin determinantin sarakkeiden täytyy olla, sillä derivointi on  lineaarinen operaatio ja tällöin determinantin arvoksi tulee nolla. Niinpä Wronskin determinanttia voi käyttää sen osoittamiseen, että jono derivoituvia funktioita on lineaarisesti riippumattomia tietyllä välillä. Tähän riittää se, että determinantin arvoksi saadaan jotain nollasta poikkeavaa. Jos näin käy funktiojonolle, joka on lineaarisen homogeenisen differentiaaliyhtälön ratkaisujoukko, voidaan sanoa, että kyseinen funktiojono muodostaa kyseisen lineaarisen homogeenisen differentiaaliyhtälön ratkaisujen kannan.
On helppo ajatella, että W = 0 tarkoittaa aina lineaarista riippuvuutta, mutta tämä onkin yleinen väärinkäsitys. Giuseppe Peano painotti kuitenkin jo varhain (1889), että on olemassa funktioita kuten x2  ja |x|x, joilla on jatkuvat derivaatat ja joiden Wronskin determinanttien arvot ovat 0 kaikilla x:n arvoilla, ja silti niiden muodostama funktiojono ei ole lineaarisesti riippuva. Niinpä tarvitaankin muutamia lisäehtoja sille, että Wronskin determinantin arvo 0 jollain tietyllä välillä tarkoittaisi lineaarista riippuvuutta.
Giuseppe Peano havaitsi vuonna 1889, jos funktiot ovat analyyttisiä, niin W = 0 tietyllä välillä tarkoittaa lineaarista riippuvuutta. Bochner puolestaan antoi vuonna 1901 muutamia muita ehtoja sille, että W = 0 tarkoittaisi lineaarista riippuvuutta. Lisäksi Wolsson julkaisi vuonna 1989 yleisemmän määritelmän sille, millä tavoin Wronskin determinantin arvo nolla ilmaisee lineaarista riippuvuutta.
Wu

Wu voi tarkoittaa seuraavia:
Wu-kuningaskunta, valtio Kiinassa vuosina 722–481 eaa.
Wu-kuningaskunta, Itäinen Wu, valtio Etelä-Kiinassa vuosina 222–280
Wu-kuningaskunta, Eteläinen Wu, valtio Kiinassa vuosina 907–937
Wu-kiina, eteläkiinalainen kieli
wu, taijin tyylisuunta
WU, Warkauden Urheilijat, varkautelainen nuorten maastohiihtoseura